Uredba Sveta (EGS) 3906/87

z dne 22. decembra 1987

o spremembi Uredbe (EGS) št. 2759/75 o skupni ureditvi trga za prašičje meso in (EGS) št. 2766/75 o seznamu proizvodov, za katere je potrebno določiti mejne cene in o določitvi pravil za določanje mejnih cen za prašičje trupe

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 42 in 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker je Skupnost pogodbena stranka v Mednarodni konvenciji o usklajenem poimenovanju in šifrskih oznakah blaga, v nadaljevanju imenovani "usklajeni sistem", ki nadomešča Konvencijo z dne 15. decembra 1950 o nomenklaturi za klasifikacijo blaga v carinskih tarifah;

ker je Uredba Sveta (EGS) št. 2658/87 [3] s 1. januarjem 1988 določila kombinirano nomenklaturo blaga, ki temelji na usklajenem sistemu in ki izpolnjuje tako zahteve skupne carinske tarife kot tudi zunanje trgovinske statistike Skupnosti;

ker je zaradi tega potrebno izraziti opise blaga in tarifne številke, ki se pojavljajo v Uredbi (EGS) št. 2759/75 [4], kakor je bila nazadnje spremenjena z Uredbo (EGS) št.1475/86 [5], v skladu z izrazi kombinirane nomenklature, ki temelji na usklajenem sistemu;

ker so nekatere užitne moke in zdrobi iz mesa ali drobovine uvrščeni v pododdelke tarifne številke 02.06 skupne carinske tarife v veljavi, ki so zajeti v Uredbi (EGS) št. 2759/75; ker je bil po kombinirani nomenklaturi, ki temelji na usklajenem sistemu zaradi poenostavljanja določen en sam podnaslov, ki zajema vse užitne moke in zdrobe iz mesa ali drobovine; ker je zaželeno, da navedene moke in zdrobe zajema Uredba Sveta (EGS) št. 805/68, z dne 27. junija 1968, o skupni ureditvi trga za goveje meso [6], kakor je bila nazadnje spremenjena z Uredbo (EGS) št. 3905/87 [7]; ker jih zaradi tega ne zajema več Uredba (EGS) št. 2759/75;

ker za prašičje maščobe iz kosti ali odpadkov, ki niso naštete v Prilogi II k Pogodbi, ni treba uporabljati določil iz Pogodbe, ki zadevajo kmetijstvo, medtem ko določila veljajo za prašičjo mast in druge prašičje maščobe, pridobljene iz drugih delov živali; ker so v usklajenem sistemu maščobe iz kosti ali odpadkov uvrščene pod isto tarifno številko nomenklature kot prašičja mast in druge prašičje maščobe; ker je zaradi tehničnega razvoja v obdelavi živalskih maščob nemogoče razločevati maščobe iz kosti ali odpadkov od prašičje masti in drugih prašičjih maščob; ker je zato treba ukrepe, sprejete za prašičjo mast in druge prašičje maščobe za trgovino s tretjimi državami in tržna pravila, sprejeta za prašičjo mast in druge prašičje maščobe razširiti na maščobe iz kosti ali odpadkov prašičjega mesa;

ker je mogoče homogenizirane pripravke iz mesa, drobovine ali krvi, pripravke iz živalske krvi in polnjene testenine, ki vsebujejo več kot 20 mas. % klobas in podobnega, mesa in drobovine, vključno z maščobami, v skladu z njihovo naravo uvrstiti v razne pododdelke tarifne številke 16.02 trenutno veljavne skupne carinske tarife; ker je bil v kombinirani nomenklaturi določen en sam podnaslov, ki zajema vse homogenizirane pripravke, pripravke iz krvi katere koli živali in polnjene testenine, ki vsebujejo več kot 20 mas. % klobas in podobno, meso in drobovino, vključno z maščobami katere koli vrste in izvora; ker je zaželeno, da omenjene pripravke iz prej omenjenih podnaslovov kombinirane nomenklature zajema Uredba (EGS) št. 2759/75;

ker formulacija opisa blaga in tarifnih številk v kombinirani nomenklaturi med drugim zahteva prilagoditev Uredbe (EGS) št. 2766/75 [8], kakor je bila nazadnje spremenjena z Uredbo (EGS) št. 1905/83 [9], kot tudi Uredbe Sveta (EGS) št. 2767/75, z dne 29. oktobra 1975, ki določa splošna pravila za sistem "poskusnih proizvodov in izpeljanih proizvodov", ki omogočajo, da se za prašičje meso določijo dodatne količine [10], kakor je bila nazadnje spremenjena z Uredbo (EGS) št.1906/83 [11]; ker Uredba (EGS) št. 2767/75 ne odseva več ekonomske realnosti pri določanju dodatnih količin; ker je zato primerno, da se določijo mejne cene za vse proizvode, zajete v Uredbi (EGS) št. 2759/75 in razveljavi Uredba (EGS) št. 2767/75;

ker je treba številne uredbe v sektorju prašičjega mesa prilagoditi, da bodo upoštevale uporabo nove nomenklature; ker so po členu 15 Uredbe (EGS) št. 2658/87 opravljene spremembe le tehnične narave; ker je zato treba predvideti, da bodo vse druge prilagoditve uredb Sveta in Komisije o skupni ureditvi trga za prašičje meso opravljene po postopku iz člena 24 Uredbe (EGS) št. 2759/75, če so takšne prilagoditve potrebne le zaradi uvedbe usklajenega sistema,

SPREJELA NASLEDNJO UREDBO:

Člen 1

Uredba (EGS) št. 2759/75 se spremeni, kot sledi:

1. člen 1(1) se nadomesti z naslednjim besedilom:

"1. Skupna ureditev trga za prašičje meso zajema ceno in tržni sistem ter zajema naslednje proizvode:

Tarifna oznaka KN | Opis blaga |

| živi prašiči domačih pasem, ki niso čistokrvne plemenske živali |

| meso domačih prašičev, sveže, ohlajeno ali zamrznjeno |

ex0206 | užitna drobovina domačih prašičev, razen tiste, namenjene izdelavi farmacevtskih proizvodov, sveža, ohlajena ali zamrznjena |

ex020900 | prašičja maščoba, očiščena mesa; sveža, ohlajena, zamrznjena, nasoljena, v slanici, sušena ali prekajena |

ex0210 | meso in užitna drobovina domačih prašičev, nasoljena, v slanici, sušena ali prekajena |

1501001115010019 | prašičja mast in druga prašičja maščoba, stopljena, stisnjena ali ekstrahirana s topili ali ne |

| klobase in podobni proizvodi, iz mesa, drobovine ali krvi; sestavljena živila na osnovi teh proizvodov |

16021000 | homogenizirani proizvodi iz mesa, drobovine ali krvi |

16022090 | proizvodi ali konzervirana hrana iz jeter katere koli živali, razen gosi in race |

do | drugi proizvodi ali konservirana hrana, ki vsebuje meso ali drobovino domačega prašiča |

16029010 | proizvodi iz krvi katere koli ivali |

16029051 | drugi proizvodi ali konservirana hrana, ki vsebuje meso ali drobovino domačega prašiča |

19022030 | polnjene testenine, kuhane ali drugače pripravljene ali nepripravljene, ki vsebujejo več kot 20 mas. % klobas in podobnega, mesa ali drobovine vseh vrst, vključno z mačobami vseh vrst in kakrnega koli izvora" |

2. Tretji pododstavek člena 3 se nadomesti z naslednjim besedilom:

"Intervencijske agencije odkupijo trupe ali polovice, sveže ali ohlajene, iz pododdelka 0203 11 10 kombinirane nomenklature; lahko odkupijo prsi s potrebušino, sveže ali ohlajene, iz bivšega pododdelka 02031915, in nestopljeno prašičjo maščobo, svežo ali ohlajeno iz bivšega pododdelka 02090011."

3. Člen 10 se spremeni, kot sledi:

(a) odstavek 2(b) se nadomesti z naslednjim besedilom:

"(b) druga sestavina je enaka 7 % povprečne ponujene cene, določene na podlagi uvozov, opravljenih v obdobju 12 mesecev pred 1. majem vsakega leta. Če pa proizvod sodi v bivše tarifne številke 1602 in 1902, je prej navedeni odstotek 10.

Ta sestavina se izračuna enkrat na leto za 12 mesecev, začenši s 1. avgustom.";

(b) tretji odstavek se nadomesti z naslednjim besedilom:

"3. Z odstopanjem od odstavka 1 in 2 so za proizvode iz pododdelkov 02063021, 02063031, 02064191, 02064991, 15010011, 16010010 in 16022090 glede na to, katera carinska stopnja je bila določena z GATT-om, dajatve omejene na vsoto, ki izhaja iz omenjenega sporazuma."

4. Člen 12 se spremeni, kot sledi:

(a) tretji odstavek se nadomesti z naslednjim besedilom:

"3. Za proizvode, naštete v členu 1(1), razen za prašičje trupe, so mejne cene pridobljene iz mejnih cen za prašičje trupe na podlagi razmerja, ki je za te proizvode določeno v členu 10(4).";

(b) druga alinea odstavka 4 se črta.

5. Člen 13 se spremeni, kot sledi:

(a) drugi pododstavek odstavka 1 se črta;.

(b) Odstavek 4 se črta.

Člen 2

Člen 1 Uredbe (EGS) št. 2766/75 in Priloga se razveljavita.

Člen 3

Uredba (EGS) št. 2767/75 se razveljavi.

Člen 4

Komisija po postopku iz člena 24 Uredbe (EGS) št. 2759/75, vnese potrebne spremembe v pravne akte Sveta ali Komisije, ki zadevajo skupno ureditev trga za prašičje meso, ki izhajajo iz uporabe člena 1.

Člen 5

Ta uredba začne veljati tretji dan po objavi v Uradnem listu Evropskih skupnosti.

Členi 1, 2 in 3 se začnejo uporabljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1987

Za Svet

Predsednik

N. Wilhjelm

[1] Mnenje, podano dne 18. decembra 1987 (še neobjavljeno v Uradnem listu Evropskih skupnosti).

[2] Mnenje, podano dne 16. decembra 1987 (še neobjavljeno v Uradnem listu Evropskih skupnosti).

[3] UL L 256, 7.9.1987, str. 1.

[4] UL L 282, 1.11.1975, str. 1.

[5] UL L 133, 21.5.1986, str. 39.

[6] UL L 148, 28.6.1968, str. 24.

[7] UL L 370, 30,12,1987, str. 7.

[8] UL L 282, 1.11.1975, str. 25.

[9] UL L 190, 14.7.1983, str. 1.

[10] UL L 282, 1.11.1975, str. 29.

[11] UL L 190, 14.7.1983, str. 4.

--------------------------------------------------